ആഗോള പട്ടിണി സൂചികയില് ഇന്ത്യ 101മത് പാകിസ്ഥാന് 92മത്, പിന്നില് 15 രാജ്യങ്ങള് മാത്രം ആഗോള പട്ടിണി സൂചികയില് ഇന്ത്യ വീണ്ടും പിന്നിലേക്ക്. വ്യാഴാഴ്ച പുറത്ത് വിട്ട് 116 രാജ്യങ്ങളുടെ പട്ടികയില് ഇന്ത്യ 101ാം സ്ഥാനത്താണുള്ളത്. വിശപ്പ് ഗുരുതരമായ 31 രാജ്യങ്ങളുടെ പട്ടികയിലും ഇന്ത്യ ഉള്പ്പെടുന്നു. കഴിഞ്ഞ വര്ഷം പുറത്തിറക്കിയ 107 രാജ്യങ്ങളുടെ പട്ടികയില് ഇന്ത്യ 94ാം സ്ഥാനത്തായിരുന്നു. പാപ്പുവ ന്യൂഗിനിയ 102, അഫ്ഗാനിസ്ഥാന് 103, നൈജീരിയ 104, കോംഗോ 105, മൊസാംബിക് 106, സിയേറ ലിയോണ് 107, തിമോര് ലെസ്തെ 108, ഹെയ്തി 109, ലൈബീരിയ 110, മഡഗാസ്കര് 111, ഡെമോക്രാറ്റിക് റിപ്പബ്ലിക് ഓഫ് കോംഗോ 112, ഛാഡ് 113, സെന്ട്രല് ആഫ്രിക്കന് റിപ്പബ്ലിക് 114, യെമന് 115, സോമാലിയ 116 എന്നീ രാജ്യങ്ങളില് മാത്രമാണ് ഇന്ത്യയെക്കാള് പട്ടിണിയുള്ളത്. ഇന്ത്യയുടെ അയല്രാജ്യങ്ങളെല്ലാം ഇന്ത്യയെക്കാള് മുമ്ബിലാണ്. പാക്കിസ്ഥാന് 92, നേപ്പാള് 76, ബംഗ്ലാദേശ് 76 എന്നിങ്ങനെയാണ് ആഗോള വിശപ്പ് സൂചിക. ദേശീയ, പ്രാദേശിക, ആഗോളതലങ്ങളില് 2030നകം പട്ടിണി ഇല്ലാതാക്കാനുള്ള പ്രധാന സൂചകങ്ങളാണ് സൂചിക പിന്തുടരുന്നത്. പോഷകാഹാരക്കുറവ്, കുട്ടികളെ ഉപേക്ഷിക്കല്, ശിശു മന്ദത, ശിശുമരണനിരക്ക് എന്നീ നാല് സൂചകങ്ങള് അടിസ്ഥാനമാക്കിയാണ് ആഗോള പട്ടിണി പട്ടിക നിര്ണയിക്കുന്നത്. ഈ വര്ഷത്തെ റാങ്കിംഗ് അനുസരിച്ച് സൊമാലിയയിലാണ് ഉയര്ന്ന പട്ടിണിയുള്ളത്